b'\n_START_ARTICLE_\nSvetovno prvenstvo v smu\xc4\x8darskih poletih 2018\n_START_PARAGRAPH_\nSvetovno prvenstvo v smu\xc4\x8darskih poletih 2018 je bilo petindvajseto svetovno prvenstvo v smu\xc4\x8darskih poletih, ki je potekalo med 18. in 21. januarjem 2018 na letalnici Heini-Klopfer-Skiflugschanze v Oberstdorfu, Nem\xc4\x8dija._NEWLINE_Zlato medaljo je osvojil Daniel-Andr\xc3\xa9 Tande, srebrno Kamil Stoch, bronasto pa Richard Freitag. Na ekipni tekmi je zlato medaljo osvojila Norve\xc5\xa1ka, srebrno Slovenija, bronasto pa Poljska.'